als_Latn dik_Latn sag_Latn
Gjermania nuk ka ndërmend t’i paguajë Greqisë reparacionet e luftës së dytë botërore dhe as të negociojë me Athinën për një reduktim të borxhit grek. Në një intervistë të publikuar sot në të përditshmen gjermane “Hamburger Abendblatt”, Kancelarja Angela Merkel e ka bërë të qartë se Gjermania i njeh vuajtjet e popullit grek në të shkuarën, por Berlini nuk diskuton asnjë çështje që ka të bëjë me dëshmpërblimet e luftës.
Angela Merkel – Kancelare e Gjermanisë: “E di që shumë njerëz kanë kaluar momente të vështira. Por shumica e grekëve nuk ka faj pse për dekada të tëra gjerat shkuan keq. Nuk shtrohet fare çështja e reparacioneve. Unë janë e përkushtuar për një të ardhme më të mirë të të dy popujve dhe të Europës në tërësi.”
Ndërsa lidhur me mundësinë që Gjermania të rishikojë çështjen e borxhit grek, nisur edhe nga qëndrimi që po mban qeveria e re e Kryeministrit Cipras, Merkel tha se rruga e vetme për mbajtjen e Greqisë në Eurozonë është ajo e reformave dhe kursimit.
Angela Merkel – Kancelare e Gjermanisë: “Evropa do të vazhdojë të tregojë solidaritet me Greqinë dhe vende të tjera që janë goditur nga kriza, në qoftë se këto vende bëjnë përpjekje për reforma dhe kursime. Synimi ynë ishte dhe është që Greqia të mbetet pjesë e Eurozonës. Për këtë po përpiqen si Greqia ashtu dhe partnerët europianë. Unë pres të njihem me propozimet e qeverisë së re greke”
Një ditë më parë Athina deklaroi publikisht ndërprerjen e bisedimeve me trojkën për masat shtrënguese, ndërsa Eurogrup refuzoi propozimin e Ministrit të Ekonomisë Jabis Varufakis për mbajtjen e një tryeze të re me kreditorët për të rinegociuar borxhin grek.
Çështja e Greqisë mësohet se ka qenë pjesë e diskutimit që Kancelarja Markel, Presidenti Hollande dhe kreu i Komisionit Martin Shulz, zhvilluan gjatë një takimi në Strasburg mbrëmjen e së premtes.
Tv Klan
als_Latn als_Latn als_Latn als_Latn als_Latn als_Latn jav_Latn